RESOLUCIÓN do 16 de xullo de 2015 pola que se publica o cambio de denominación do título de graduado ou graduada en Enxeñaría Mariña polo de graduado ou graduada en Tecnoloxías Mariñas por esta universidade, así como o seu plan de estudos actualizado.
Universidade da Coruña — III. Outras disposicións — 30/07/2015

O Consello de Goberno da Universidade da Coruña aprobou o 22 de decembro de 2009, a memoria do plan de estudos de Graduado ou Graduada en Enxeñaría Mariña. Esta denominación foi adoptada para este título nun principio polas universidades españolas que imparten este grao. Tras a dita aprobación, a Universidade iniciou os trámites necesarios para obter a verificación por parte do Consello de Universidades e a autorización da Comunidade Autónoma, e resultou finalmente aprobado en Consello de Ministros do 11 de febreiro de 2011 (publicado no Boletín Oficial del Estado, BOE, do 16 de marzo, por Resolución do secretario de Estado de Universidades do 25 de febreiro) e inscrito no Rexistro de Universidades, Centros e Títulos (RUCT). O plan de estudos correspondente foi publicado no BOE o 18 de abril de 2011 e no Diario Oficial de Galicia, DOG, o 6 de maio.
O Colexio Oficial de Enxeñeiros Navais e Oceánicos interpuxo recurso contencioso-administrativo contra o Acordo do Consello de Ministros do 11 de febreiro de 2011, polo que se estableceu o carácter oficial de determinados títulos de grao e a súa inscrición no Rexistro de Universidades, Centros e Títulos. A sentenza do Tribunal Supremo (sala terceira, Sección 4ª) do 13 de decembro de 2013, estimou en parte o dito recurso. Solicitada aclaración da sentenza de referencia polo avogado do Estado, a sala ditou, con data do 24 de febreiro de 2014, auto mediante o que acorda que se decide a anulación unicamente en canto incorporaron á denominación do título o substantivo de Enxeñaría.
O 23 de abril de 2014 o director xeral de Política Universitaria remite copia da resolución da Dirección Xeral de Política Universitaria pola que se dá cumprimento á sentenza do Tribunal Supremo con data do 13 de decembro de 2014 (rec. ordinario 286/2011) e que establece que «da por anulado, con efectos desde o 8 de abril de 2014, o Acordo do Consello de Ministros do 11 de febreiro de 2011, polo que se estableceu o carácter oficial de determinados títulos de grao e a súa inscrición no Rexistro de Universidades, Centros e Títulos no que se refire aos títulos de Graduado ou Graduada en Enxeñaría Mariña e Graduado ou Graduada en Enxeñaría Náutica e Transporte Marítimo pola Universidade da Coruña en canto incorporan á súa denominación o substantivo Enxeñaría».
Para dar cumprimento a esta sentenza do Tribunal Supremo, a Universidade da Coruña aprobou o cambio de denominación do título de Graduado ou Graduada en Enxeñaría Mariña polo de Graduado ou Graduada en Tecnoloxías Mariñas, por acordo do seu Consello de Goberno con data do 30 de setembro de 2014, que obtivo informe favorable da Axencia para a Calidade do Sistema Universitario de Galicia, ACSUG, con data do 23 de marzo de 2015, e autorización da Xunta de Galicia, mediante a Orde da Consellería de Cultura, Educación e Ordenación Universitaria, do 4 de xuño de 2015, publicada no Diario Oficial de Galicia do 17 de xuño.
Polo exposto, esta Reitoría, de acordo co disposto no artigo 28.3 do Real decreto 1393/2007, do 29 de outubro, polo que se establece a ordenación das ensinanzas universitarias oficiais, na redacción dada polo Real decreto 861/2010, do 2 de xullo, polo que se modifica o anterior, resolve ordenar a publicación do dito cambio de denominación do título de Graduado ou Graduada en Enxeñaría Mariña polo de Graduado o Graduada en Tecnoloxías Mariñas pola Universidade da Coruña, así como a publicación do plan de estudos correspondente actualizado.
A presente resolución deixa sen efecto a Resolución reitoral con data do 30 de marzo de 2011, pola que se publicou inicialmente o plan de estudos do título agora modificado (BOE do 18 de abril).
A Coruña, 16 de xullo de 2015
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Enxeñaría e Arquitectura.
2. Este título habilita para o exercicio de profesión regulada: oficial de máquinas de segunda da mariña mercante.
Norma reguladora: Real decreto 937/2009, do 12 de xuño, polo que se regulan as titulacións profesionais da mariña mercante (BOE do 2 de xullo).
3. Mencións do título:
– Mención en Enerxía e Propulsión.
– Mención en Oficial Electrotécnico (ETO).
4. Distribución do plan de estudos en créditos ECTS, por tipo de materia.
4.1. Os 84 créditos optativos da Mención en Enerxía e Propulsión distribúense como se indica a continuación:
– Materias obrigatorias de mención (OBM): 72 créditos.
– Materias optativas de mención (OPM): 12 créditos.
4.2. Os 96 créditos optativos da Mención en Oficial Electrotécnico (ETO) distribúense como se indica a continuación:
– Materias obrigatorias de mención (OBM): 84 créditos.
– Materias optativas de mención (OPM): 12 créditos.
O plan de estudos oferta en ambas as dúas mencións un total de 36 créditos ECTS en materias optativas dos que o alumnado deberá cursar e superar 12 créditos.
5. Contido do plan de estudos por módulo.
6. Contido do plan de estudos por curso.
1º curso (común).
2º curso (común).
3º curso Mención en Enerxía e Propulsión.
3º curso Mención en Oficial Electrotécnico (ETO).
4º curso Mención en Enerxía e Propulsión.
Optativas da Mención en Enerxía e Propulsión.
4º curso Mención en Oficial Electrotécnico (ETO).
Optativas da Mención en Oficial Electrotécnico (ETO).
7. Condicións de terminación:
Para obter o título de grao en Tecnoloxías Mariñas o alumnado deberá superar 240 créditos ECTS distribuídos como se indica no punto 4.